stanford-oval/wikipedia huggingface dataset:
กรมพระราชวังบวรวิไชยชาญ
วิกฤตการณ์วังหน้า

บทความหลัก: วิกฤตการณ์วังหน้า
เนื่องจากเจ้าพระยาศรีสุริยวงศ์ เป็นผู้สนับสนุนให้ได้เป็นแต่งตั้งเป็นกรมพระราชวังบวรสถานมงคล กรมพระราชวังบวรวิไชยชาญ จึงทรงเกรงใจเจ้าพระยาศรีสุริยวงศ์เป็นอันมาก
ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว ประมาณ พ.ศ. 2417-2418 ทรงริเริ่มปฏิรูปปรับปรุงการปกครองประเทศให้ทันสมัยโดยโยงอำนาจเข้าศูนย์กลาง ทรงตั้งหอรัษฎากรพิพัฒน์ (Auditing Office ปัจจุบันคือกระทรวงการคลัง) เพื่อรวบรวมการเก็บภาษีมาอยู่ที่เดียวกัน ซึ่งกระทบกระเทือนต่อการเก็บรายได้ สร้างความไม่พอใจแก่เจ้านายและขุนนางเก่าแก่เป็นอันมาก โดยเฉพาะกรมพระราชวังบวรสถานมงคล ซึ่งเดิมมีรายได้แผ่นดินถึง 1 ใน 3 มีทหารในสังกัดถึง 2000 นาย และมีข้าราชบริพารเป็นจำนวนมาก และเกิดปฏิกิริยาโต้ตอบ มีการสะสมอาวุธ มีความขัดแย้งระหว่างวังหลวงกับวังหน้า จนเกือบจะเกิดสงครามกลางเมือง ซึ่งเรียกเหตุการณ์ขัดแย้งนี้ว่า วิกฤตการณ์วังหน้า
กรมพระราชวังบวรวิไชยชาญทรงมีความรู้ภาษาอังกฤษเป็นอย่างดี และเข้าไปคบค้าสนิทสนมกับนายโทมัส น็อกซ์ กงสุลอังกฤษ ประกอบกับในสมัยนั้น จักรวรรดิบริติชคุกคามสยาม ถึงขั้นเรียกเรือรบมาปิดปากแม่น้ำ ทางวังหลวงจึงหวาดระแวง เชื่อว่ามีแผนการจะแบ่งดินแดนเป็นสามส่วนคือ ทางเหนือถึงนครเชียงใหม่ (หรืออาจจะเป็นพื้นที่ตั้งแต่ฝั่งตะวันออกของแม่น้ำเจ้าพระยาไปทางฝั่งตะวันออกของประเทศ) ให้พระบาทสมเด็จพระจุลจอมเกล้าเจ้าอยู่หัวทรงปกครอง พื้นที่ตั้งแต่ฝั่งตะวันออกแม่น้ำแม่กลองไปจนถึงฝั่งตะวันตกของแม่น้ำเจ้าพระยา ให้สมเด็จเจ้าพระยาบรมมหาศรีสุริยวงศ์ปกครอง ทางใต้ตั้งแต่ฝั่งตะวันตกของแม่น้ำแม่กลองลงไป ให้กรมพระราชวังบวรวิไชยชาญครอง นัยว่าเมื่อแบ่งสยามให้เล็กลงแล้วจะได้อ่อนแอ ง่ายต่อการเอาเป็นเมืองขึ้น
เหตุการณ์บาดหมางเกิดขึ้นเมื่อวันหนึ่ง เกิดระเบิดขึ้นที่ตึกดินในวังหลวง ไฟไหม้ลุกลามไปถึงพระบรมมหาราชวัง ทางวังหลวงเข้าใจว่าวังหน้าเป็นผู้วางระเบิด และไม่ส่งคนมาช่วยดับไฟ ส่วนกรมพระราชวังบวรวิไชยชาญ ก็เสด็จหลบหนีไปอยู่ในสถานกงสุลอังกฤษไม่ยอมเสด็จออกมา เหตุการณ์ตึงเครียดนี้กินเวลาถึงสองสัปดาห์ จนกระทั่งสมเด็จเจ้าพระยาบรมมหาศรีสุริยวงศ์เดินทางกลับจากราชบุรี เข้ามาไกล่เกลี่ย โดยฝ่ายอังกฤษและฝรั่งเศสถือว่าเหตุการณ์ครั้งนั้นเป็นการเมืองภายในของสยาม และไม่ได้เข้ามาก้าวก่าย
กรมพระราชวังบวรวิไชยชาญทรงเป็นเจ้านายที่มีความสามารถหลายด้าน ด้านนาฏกรรม ทรงพระปรีชา เล่นหุ่นไทย หุ่นจีน เชิดหนัง และงิ้ว ด้านการช่าง ทรงชำนาญเครื่องจักรกล ทรงต่อเรือกำปั่น ทรงทำแผนที่แบบสากล ทรงสนพระทัยในแร่ธาตุ ถึงกับทรงสร้างโรงถลุงแร่ไว้ในพระราชวังบวรสถานมงคล เมื่อ พ.ศ. 2426 ทรงได้รับประกาศนียบัตรจากฝรั่งเศส ในฐานะผู้เชี่ยวชาญสาขาวิชาช่าง
ทิวงคต

กรมพระราชวังบวรวิไชยชาญทิวงคต ณ พระที่นั่งบวรบริวัติ เมื่อวันศุกร์ เดือน 9 แรม 3 ค่ำ ปีระกา จุลศักราช 1247 (28 สิงหาคม พ.ศ. 2428) เวลา 23:30 น. พระชนมายุ 47 พรรษา วันต่อมาเวลาบ่าย 3 พระบาทสมเด็จพระจุลจอมเกล้าเจ้าอยู่หัวเสด็จฯ มาพระราชทานน้ำสรงพระศพ เจ้าพนักงานเชิญพระศพมายังพระที่นั่งอิศราวินิจฉัย ประกอบพระโกศทองน้อย พระสงฆ์ทรงสมณศักดิ์ 50 รูปสดับปกรณ์ และพระพิธีธรรมสวดพระอภิธรรมทั้งกลางวันกลางคืน แล้วพระราชทานเพลิงพระศพ ณ พระเมรุท้องสนามหลวง เมื่อวันที่ 14 มิถุนายน พ.ศ. 2429 นับแต่นั้นพระบาทสมเด็จพระจุลจอมเกล้าเจ้าอยู่หัวก็ไม่ได้ทรงแต่งตั้งผู้ใด ตำแหน่งกรมพระราชวังบวรสถานมงคลจึงหายไป จนถึงปีจอ พ.ศ. 2429 จึงทรงสถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ เป็นสยามมกุฎราชกุมาร และยกเลิกตำแหน่งกรมพระราชวังบวรฯ ตั้งแต่นั้นมา
พระราชโอรส-พระราชธิดา > ประสูติก่อนอุปราชาภิเษก

พระราชวรวงศ์เธอ พระองค์เจ้าชายแฝด (ไม่มีพระนาม) (พ.ศ. 2400) ประสูติแต่จอมมารดาหม่อมหลวงปริก
พระราชวรวงศ์เธอ พระองค์เจ้าปฐมพิสมัย (พ.ศ. 2405-2421) ประสูติแต่จอมมารดากรุด
พระราชโอรส-พระราชธิดา > ประสูติเมื่ออุปราชาภิเษกแล้ว

พระราชวรวงศ์เธอ พระองค์เจ้าวิไลยวรวิลาส (พ.ศ. 2411 - 2471) ประสูติแต่จอมมารดาเข็ม ทรงเป็นต้นราชสกุล วิไลยวงศ์
พระราชวรวงศ์เธอ กรมหมื่นชาญไชยบวรยศ (พ.ศ. 2412-2463) ประสูติแต่จอมมารดาปริกเล็ก ทรงเป็นต้นราชสกุล กาญจนะวิชัย
พระราชวรวงศ์เธอ พระองค์เจ้าชาย (ไม่มีพระนาม) (พ.ศ. 2413) ประสูติแต่จอมมารดาเวก
พระราชวรวงศ์เธอ พระองค์เจ้าชาย (ไม่มีพระนาม) (พ.ศ. 2413) ประสูติแต่จอมมารดาละม้าย
พระราชวรวงศ์เธอ พระองค์เจ้าภัททาวดีศรีราชธิดา (พ.ศ. 2414-2442) ประสูติแต่จอมมารดาเลี่ยมเล็ก
พระราชวรวงศ์เธอ กรมหมื่นกวีพจน์สุปรีชา (พ.ศ. 2414-2470) ประสูติแต่จอมมารดาเลี่ยมใหญ่ ทรงเป็นต้นราชสกุล กัลยาณะวงศ์
พระราชวรวงศ์เธอ พระองค์เจ้าธิดาจำรัสแสงศรี (พ.ศ. 2414-2440) ประสูติแต่จอมมารดาเขียวใหญ่
พระราชวรวงศ์เธอ พระองค์เจ้าฉายรัศมีหิรัญพรรณ (พ.ศ. 2414-2471) ประสูติแต่จอมมารดาปุ้ย
พระราชวรวงศ์เธอ พระองค์เจ้าหญิง (ไม่มีพระนาม) (พ.ศ. 2415) ประสูติแต่จอมมารดาเวก
พระราชวรวงศ์เธอ พระองค์เจ้ากลิ่นแก่นจันทนารัตน์ (พ.ศ. 2415-2418) ประสูติแต่จอมมารดาจั่น
พระราชวรวงศ์เธอ พระองค์เจ้าสุทัศนนิภาธร (พ.ศ. 2415-2461) ประสูติแต่จอมมารดาหม่อมหลวงนวม ทรงเป็นต้นราชสกุล สุทัศนีย์
พระราชวรวงศ์เธอ พระองค์เจ้าวรวุฒิอาภรณ์ราชกุมาร (พ.ศ. 2416-2485) ประสูติแต่จอมมารดาป้อม ทรงเป็นต้นราชสกุล วรวุฒิ
‎พระราชวรวงศ์เธอ พระองค์เจ้าโอภาสไพศาลรัศมี (พ.ศ. 2416-2440) ประสูติแต่จอมมารดาหม่อมราชวงศ์กลีบ
พระราชวรวงศ์เธอ พระองค์เจ้าชาย (ไม่มีพระนาม) (พ.ศ. 2416) ประสูติแต่จอมมารดาอิน
พระราชวรวงศ์เธอ พระองค์เจ้าอับสรศรีราชกานดา (พ.ศ. 2416-2460) ประสูติแต่จอมมารดาต่วน
พระราชวรวงศ์เธอ พระองค์เจ้ารุจาวรฉวี (พ.ศ. 2417-2478) ประสูติแต่จอมมารดาสมบุญ ทรงเป็นต้นราชสกุล รุจจวิชัย
พระราชวรวงศ์เธอ พระองค์เจ้าเทวีวิไลยวรรณ (พ.ศ. 2418-2485) ประสูติแต่จอมมารดาสุ่นใหญ่
พระราชวรวงศ์เธอ พระองค์เจ้าวิบูลยพรรณรังษี (พ.ศ. 2419-2451) ประสูติแต่จอมมารดาเขียวเล็ก ทรงเป็นต้นราชสกุล วิบูลยพรรณ
พระราชวรวงศ์เธอ กรมหมื่นพิทยาลงกรณ์ (พ.ศ. 2419-2489) ประสูติแต่จอมมารดาเลี่ยมเล็ก ทรงเป็นต้นราชสกุล รัชนี
พระราชวรวงศ์เธอ พระองค์เจ้าไชยรัตนวโรภาส (พ.ศ. 2419-2440) ประสูติแต่จอมมารดาปริกใหญ่
พระราชวรวงศ์เธอ พระองค์เจ้าวิมลมาศมาลี (พ.ศ. 2419-2464) ประสูติแต่จอมมารดาจั่น
พระราชวรวงศ์เธอ พระองค์เจ้าสุนทรีนาฏ (พ.ศ. 2423-2513) ประสูติแต่จอมมารดาสุ่นเล็ก
พระราชวรวงศ์เธอ พระองค์เจ้าประสาทสมร (พ.ศ. 2426-2456) ประสูติแต่จอมมารดายิ้ม
พระราชวรวงศ์เธอ พระองค์เจ้าบวรวิสุทธิ์ (พ.ศ. 2426-2453) ประสูติแต่จอมมารดาสอาด ทรงเป็นต้นราชสกุล วิสุทธิ
พระราชวรวงศ์เธอ พระองค์เจ้ากมุทมาลี (พ.ศ. 2427-2454) ประสูติแต่จอมมารดาหม่อมราชวงศ์เชื้อ
พระราชวรวงศ์เธอ พระองค์เจ้าศรีสุดสวาดิ (พ.ศ. 2427-2489) ประสูติแต่จอมมารดาแข
พระเกียรติยศ

| ธรรมเนียมพระยศของ กรมพระราชวังบวรวิไชยชาญ |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระอิสริยยศ

หม่อมเจ้ายอร์ชวอชิงตัน
พระเจ้าวรวงศ์เธอ พระองค์เจ้ายอดยิ่งยศ บวรราโชรสรัตนราชกุมาร
พระเจ้าวรวงศ์เธอ กรมหมื่นบวรวิไชยชาญ
กรมพระราชวังบวรสถานมงคล
กรมพระราชวังบวรวิไชยชาญ (พระนามหลังทิวงคต)
พระเกียรติยศ > เครื่องราชอิสริยาภรณ์

พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
รายชื่ออักษรย่อของโรงเรียนในประเทศไทย/อ-ฮ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย อ และ ฮ
| --- | --- |
เนื้อหา:: ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ฤ ล ฦ ว ศ ษ ส ห ฬ อ ฮ
ฮ

ฮ.ค. - โรงเรียนฮั่วเคี้ยววิทยาลัย จังหวัดขอนแก่น
ฮ.พ. - โรงเรียนฮอดพิทยาคม จังหวัดเชียงใหม่
ฮ.ฮ. - โรงเรียนฮกเฮง จังหวัดราชบุรี
วิกฤตการณ์กฎอัยการศึกในประเทศเกาหลีใต้ พ.ศ. 2567

Enactment of military rule in South Korea
| --- | --- |
วิกฤตการณ์กฎอัยการศึกในประเทศเกาหลีใต้ พ.ศ. 2567
ฮันกึล: 윤석열 정부 비상계엄
ฮันจา: 尹錫悅 政府 非常戒嚴
อาร์อาร์: Yun Seokyeol jeongbu bisanggyeeom 
เอ็มอาร์: Yun Sŏgyŏl chŏngbu pisanggyeŏm 
เมื่อวันที่ 3 ธันวาคม 2024 เวลา 22:27 น. ตามเวลามาตรฐานเกาหลี (KST) ยุน ซ็อก-ย็อล ประธานาธิบดีเกาหลีใต้ ได้ประกาศกฎอัยการศึกในระหว่างการกล่าวสุนทรพจน์ซึ่งถ่ายทอดสดทางโทรทัศน์ ในการประกาศเขาได้กล่าวหาพรรคประชาธิปไตยแห่งเกาหลี (DPK) ซึ่งมีเสียงข้างมากในสมัชชาแห่งชาติว่าดำเนิน "กิจกรรมต่อต้านรัฐ" และร่วมมือกับ "คอมมิวนิสต์เกาหลีเหนือ" เพื่อทำลายประเทศ ซึ่งทำให้เกิด "เผด็จการทางรัฐสภา" คำสั่งดังกล่าวครอบคลุมถึงการห้ามกิจกรรมทางการเมืองใด ๆ รวมถึงกิจกรรมของสมัชชาแห่งชาติและสภาท้องถิ่น และการระงับเสรีภาพของสื่อ มีรายงานว่ายุนได้สั่งจับกุมนักการเมืองฝ่ายตรงข้ามหลายราย รวมถึงผู้นำของพรรค DPK และพรรคพลังประชาชน (PPP) ของเขาเอง เหตุการณ์นี้ทำให้นักการเมืองฝ่ายตรงข้ามและองค์กรข่าวเกาหลีทั้งในประเทศและต่างประเทศกล่าวว่าเป็นลักษณะของการพยายามกระทำรัฐประหารตัวเอง
การประกาศดังกล่าวถูกคัดค้านโดยทั้งสองพรรคและส่งผลให้เกิดการประท้วง เมื่อเวลา 01:02 น. ของวันที่ 4 ธันวาคม สมาชิกสภา 190 คน ซึ่งมาถึงที่ทำการสมัชชาแห่งชาติ มีมติเป็นเอกฉันท์ให้ยกเลิกกฎอัยการศึก แม้ว่าหน่วยบัญชาการสงครามพิเศษกองทัพบกสาธารณรัฐเกาหลีใต้จะพยายามขัดขวางการลงคะแนนเสียงของสมัชชาแห่งชาติก็ตาม เมื่อเวลา 04:30 น. ยุนและคณะรัฐมนตรีได้ยกเลิกกฎอัยการศึก และยุบเลิกหน่วยบัญชาการกฎอัยการศึก
ต่อมาฝ่ายค้านได้ประกาศว่าจะเริ่มดำเนินคดีถอดถอนยุน และจะดำเนินการต่อไปหากไม่ลาออก ความโกลาหลที่เกิดขึ้นจากการประกาศดังกล่าวนำไปสู่การลาออกของเจ้าหน้าที่หลายคนในฝ่ายบริหารของยุน รวมถึงรัฐมนตรีว่าการกระทรวงกลาโหมของเขา คิม ยง-ฮย็อน และการสอบสวนยุน เจ้าหน้าที่คนอื่น ๆ ในฝ่ายบริหารของเขา และเจ้าหน้าที่ทหารเกี่ยวกับบทบาทของพวกเขาในการดำเนินการตามกฤษฎีกานี้
เมื่อวันที่ 7 ธันวาคม ยุนออกมาขอโทษสำหรับการประกาศกฎอัยการศึกและบอกว่าเขาจะไม่ทำอีก เมื่อวันที่ 12 ธันวาคม เขาประกาศว่าเขาจะ "ต่อสู้ให้ถึงที่สุด" และการประกาศกฎอัยการศึกถือเป็น "การกระทำทางวิธีการปกครอง" เพื่อป้องกันกองกำลังต่อต้านรัฐ โดยเป็นที่เชื่อกันอย่างกว้างขวางกว่าว่าคำประกาศดังกล่าวมีแรงจูงใจมาจากประเด็นทางการเมืองที่สภาถูกควบคุมโดยพรรค DPK เกี่ยวกับการพยายามถอดถอนเจ้าหน้าที่รัฐซ้ำแล้วซ้ำเล่า การคัดค้านข้อเสนองบประมาณ และเรื่องอื้อฉาวต่าง ๆ ที่เกี่ยวข้องกับเขาและภรรยาของเขา คิม ค็อน-ฮี
ยุนถูกถอดถอนเมื่อวันที่ 14 ธันวาคม โดยสมัชชาแห่งชาติ และถูกหยุดปฏิบัติหน้าที่ระหว่างรอการวินิจฉัยคำตัดสินของศาลรัฐธรรมนูญว่าจะยืนยันการถอดถอนเขาออกจากตำแหน่งประธานาธิบดีหรือไม่
เบื้องหลัง

ยุน ซ็อก-ย็อล สมาชิกพรรคพลังประชาชนและอดีตอัยการสูงสุดของเกาหลีใต้ เข้ารับตำแหน่งประธานาธิบดีเกาหลีใต้ หลังจากได้รับชัยชนะในการเลือกตั้งประธานาธิบดีเกาหลีใต้ในปี 2022 รัฐบาลของเขาบริหารงานอย่างไม่ค่อยราบรื่น เนื่องจากสมัชชาแห่งชาติถูกควบคุมโดยพรรคประชาธิปไตยแห่งเกาหลีซึ่งเป็นพรรคฝ่ายค้าน ในการเลือกตั้งสมัชชาแห่งชาติเกาหลีใต้ในเดือนเมษายน พ.ศ. 2567 พรรคฝ่ายค้านยังคงรักษาที่นั่งในสภาไว้ได้ แต่ได้จำนวนเสียงไม่มากพอ (200 จาก 300 เสียง) ที่จะถอดถอนประธานาธิบดีได้
ขนมบ้าบิ่น

ขนมไทยจากแป้งข้าวเหนียวในสมัยรัตนโกสินทร์
ขนมบ้าบิ่น
ขนมบ้าบิ่น ขนมไทยอย่างหนึ่ง ทำจากแป้งข้าวเหนียวผสมกับมะพร้าวและน้ำตาลทรายรวมถึงไข่ไก่ ทำให้สุกด้วยการผิงไฟล่างไฟบน มีลักษณะเป็นชิ้นเล็ก ๆ แบน ๆ  เป็นขนมที่มีที่มาจากขนมโปรตุเกสเช่นเดียวกับขนมไทยอีกหลาย ๆ ประเภท แต่ขนมบ้าบิ่นน่าจะถือกำเนิดในยุครัตนโกสินทร์
ที่มาของชื่อ "บ้าบิ่น" มีที่มาด้วยกันสองกระแส บ้างก็ว่ามาจากผู้ที่เป็นเจ้าของตำรับซึ่งเป็นชาวชุมชนกุฎีจีนชื่อ "แม่บิ่น" โดยครั้งแรกใช้ชื่อว่า "ขนมป้าบิ่น" และเรียกเพี้ยนจนกลายเป็นบ้าบิ่นในที่สุด ขณะที่อีกกระแสหนึ่งกล่าวว่า ด้วยความที่ขนมบ้าบิ่นมีที่มาจากขนมโปรตุเกสชื่อ กลชาดาซ เดอ กรูอิงบรา (Queijadas de Coimbra) ซึ่งใช้เนยแข็งเป็นวัตถุดิบ แต่เรียกกันติดปากเพียงคำสุดท้าย คือ "บรา" และต่อมาเพิ่มคำว่า "บิ่น" เข้าไป จนกลายมาเป็นขนมบ้าบิ่นในที่สุด โดยแหล่งของขนมบ้าบิ่นที่ขึ้นชื่อ คือ อำเภอท่าเรือ จังหวัดพระนครศรีอยุธยา
ทั้งนี้คำว่า "บ้าบิ่น" พจนานุกรม ฉบับราชบัณฑิตยสถานได้ให้นิยามว่า ว. มุทะลุ หุนหันพลันแล่น อวดกล้าทำการอย่างไม่มีสติยั้งคิด บิ่น ก็ว่า
ปัถยา วาสนสิริ

| Fai Patthaya |
| --- | --- |
ฉายา: ฝ้าย New folder ฝ้าย Garden Music ฝ้าย BOXX Music
เกิด: 7 มีนาคม พ.ศ. 2534 (34 ปี)
ที่เกิด:  กรุงเทพมหานคร ประเทศไทย
แนวเพลง: อะคูสติกส์ ป็อป อิเล็กทรอนิกป๊อป
อาชีพ: นักร้อง ครูสอนร้องเพลง, ครูสอนวาดรูป, นักเต้นสวิงแดนซ์
เครื่องดนตรี: เปียโน
ช่วงปี: พ.ศ. 2553 - ปัจจุบัน
ค่ายเพลง: การ์เด้น มิวสิค (2556-2558) BOXX MUSIC (2561-ปัจจุบัน)

อดีตสมาชิก: New folder
ฝ้าย ปัทยา หรือชื่อจริง ปัถยา วาสนสิริ เป็นอดีตศิลปินวง "New folder (นิว โฟล์เดอร์)" ค่ายการ์เด้น มิวสิค ในเครืออาร์เอส ปัจจุบันได้เข้ามาเป็นศิลปินเดี่ยวสังกัด BOXX MUSIC ในเครือ Muzik Move Entertainment เปิดตัวครั้งแรกในปีพ.ศ. 2561
ประวัติ

ปัถยา วาสนสิริ เกิดเมื่อวันที่ 7 มีนาคม พ.ศ. 2534 เป็นนักร้องหญิงชาวไทย จบการศึกษาจากคณะมัณฑนศิลป์ สาขาการออกแบบภายใน มหาวิทยาลัยศิลปากร วิทยาเขตพระราชวังสนามจันทร์
ปัถยาเริ่มต้นทำงานเพลงกับทางค่ายการ์เด้น มิวสิค โดยเป็นการแยกตัวออกมาจากค่ายอาร์เอส มิวสิค เธอเป็นศิลปินกลุ่มในนาม "นิว โฟล์เดอร์ (New folder)" ในปีพ.ศ. 2555 ประกอบสมาชิก 4 คน ได้แก่ ฝ้าย - ปัถยา วาสนสิริ, แทน - เท่าฟ้า มณีประสพโชค, เทิส - ภาณุภัค โชคนาคะวโร, โอโซน - ศตชัย ทิพวัฒน์ และเธอเป็นนักร้องหญิงคนเดียวในวง มีเพลงที่เป็นที่รู้จักคือเพลง "ไม่โกรธความรัก (The Memories)" แต่เพลงเดี่ยวที่ปัถยาได้ขับร้องนั่นคือเพลง "รักเธอตัวเป็นเกลียว" ซึ่งเป็นเพลงแรกของวงอีกด้วย
ในปีพ.ศ. 2558 ปัถยาได้เข้าร่วมโปรเจกต์พิเศษของการ์เด้น มิวสิค ในชื่อ "Garden Music Presents : Special Project พิเศษส่งท้ายปี Garden (THE MEMORIES)" โดยการย้อนเวลาผ่านความทรงจำกับเพลงท­ี่เคยคุ้น 5 ยุคสมัย กับ 5 เพลงรัก บนบรรยากาศใหม่ ถ่ายทอดผ่านเหล่าศิลปินค่ายการ์เด้น มิวสิค โดยปัทยาได้ขับร้องเพลง "เก็บไว้ที่เดิม" ร่วมกับ เอก สุระเชษฐ์
ในปีเดียวกัน หลังจากยุบวงนิว โฟล์เดอร์ ปัทยาได้เป็นศิลปินเดี่ยวและได้ออกซิงเกิลแรกในชื่อ "แค่หวังจะมี (Hope)" ก่อนที่จะหมดสัญญาและหายจากงานเพลงไปถึง 2 ปี ปัจจุบันเป็นศิลปินเดี่ยวภายใต้สังกัด BOXX MUSIC ในเครือมิวสิกมูฟเอนเตอร์เทนเมนต์ โดยออกซิงเกิลแรกที่ชื่อว่า "บอกฉันก่อน (SIGN)" โดยเพลงนี้มีส่วนผสมลงตัวระหว่างกลิ่นอายของแนวดนตรี Electronic Folk ที่มีส่วนผสมของ Ambiance Sound ที่เข้ามาเติมบรรยากาศของเพลงให้เต็มไปด้วยมวลแห่งความสับสนล่องลอย เหมือนท้องฟ้าที่กำลังจะมีเมฆปกคลุมเป็นสัญญาณเตือนถึงอะไรบางอย่าง และมีผลงานตามมาอีกหลายๆเพลง
นอกจากอาชีพนักร้องแล้ว อีกทั้งเธอยังเป็นครูสอนร้องเพลง, ครูสอนวาดรูป และนักเต้นสวิงแดนซ์ อีกด้วย
ผลงาน > ซิงเกิล

| ปี | ชื่อเพลง | สังกัด | หมายเหตุ |
| --- | --- | --- | --- |
| 2558 | "เก็บไว้ที่เดิม" | Garden Music | ร่วมกับ เอก สุระเชษฐ์ (โปรเจกต์พิเศษของ Garden Music) |
| 2558 | "แค่หวังจะมี (Hope)" | Garden Music | ซิงเกิลเดี่ยว |
| 2561 | "บอกฉันก่อน (SIGN)" | BOXX MUSIC | ซิงเกิลเดี่ยว |
| 2562 | "เธอไม่ใช่ฉัน" | BOXX MUSIC | ซิงเกิลเดี่ยว |
| 2563 | "ยังคิดถึง...(same)" | BOXX MUSIC | ซิงเกิลเดี่ยว (โปรเจกต์ BOXX FROM HOME) |
| 2564 | "เขาไม่กลับมาแล้วล่ะ (GONE)" | BOXX MUSIC | ซิงเกิลเดี่ยว |
| 2564 | "ไม่มีแล้วเรา (Ending)" | BOXX Music | ซิงเกิลเดี่ยว |
ผลงาน > ในนาม New folder

| ปี | ชื่อเพลง | สังกัด | หมายเหตุ |
| --- | --- | --- | --- |
| 2556 | "รักเธอตัวเป็นเกลียว" | Garden Music |  |
| 2557 | "ไม่โกรธความรัก (The Memories)" | Garden Music |  |
เพลงอื่นๆ

เพลง “เธอๆเรามีอะไรจะบอก” ร่วมกับศิลปินทั้งหมดของ Boxx Music ได้แก่ INK WARUNTORN , SERIOUS BACON , PORTRAIT, COPTER , BEAN NAPASON , O-PAVEE , ONEONE , MAIY , NANN (สุนันทา ยูรนิยม), , MARC TATCHAPON , THE KASTLE  - ปล่อยเพลงวันที่ 17 มกราคม 2565
แหล่งข้อมูลอื่น

อินสตาแกรมของฝ้าย ปัทยา
เฟซบุ๊คแฟนเพจของฝ้าย ปัทยา
คำสาปแค้นฝังหุ่น

| คำสาปแค้นฝังหุ่น |
| --- | --- |
โปสเตอร์ภาพยนตร์
กำกับ: ดอน มันช
เขียนบท: ดอน มันชินี
สร้างจาก: ตัวละคร โดย ดอน มันชินี
อำนวยการสร้าง: เดวิด เคิร์สเนอร์
นักแสดงนำ:   ฟิโอน่า ดอร์รีฟ  แดเนียลลี บีสุตติ  เบร็นนัน อิลล็อต  แมดแลนด์ แม๊คคอนเนลล์  ชันทาล คัสเนลล์  ซัมเมอร์ เอช. โฮเวลล์  เอ มาติเนส  เบร๊ด คอร์รีฟ  เจนนิเฟอร์ ทิลลี่  อเล็กซ์ วินเซนต์ 
กำกับภาพ: ไมเคิล มาร์เชลล์
ตัดต่อ: เจมส์ คอบเบลนส์
ดนตรีประกอบ: โจเซฟ โลดูคา
บริษัทผู้สร้าง: Universal 1440 Entertainment  
ผู้จัดจำหน่าย: Universal Studios Home Entertainment
วันฉาย:   2 สิงหาคม ค.ศ. 2013 (2013-08-02) (Fantasia Festival)   24 กันยายน ค.ศ. 2013 (2013-09-24)   (VOD)    8 ตุลาคม ค.ศ. 2013 (2013-10-08)   (DVD/Blu-ray) 
ความยาว: 97 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 5 ล้านดอลล่าร์สหรัฐ
คำสาปแค้นฝังหุ่น (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky
เนื้อเรื่องย่อ

เมื่อพัสดุลึกลับถูกส่งมาที่บ้านของนิก้า เธอยังไม่ได้คิดอะไรมากมายนัก จนเมื่อแม่ของเธอเสียชีวิตอย่างลึกลับ นิก้าเริ่มสงสัยว่าตุ๊กตาเด็กผู้ชายผมแดงพูดได้ของหลานสาวที่มาอาศัยอยู่ด้วย อาจเป็นตัวการของความสยองนองเลือดครั้งนี้ก็ได้
นักแสดงนำ

ฟิโอน่า ดอร์รีฟ รับบท นิก้า
แดเนียลลี บีสุตติ รับบท บาร์บ เพียซ
เบร็นนัน อิลล็อต รับบท เอียน
แมดแลนด์ แม๊คคอนเนลล์ รับบท จิลล์
ชันทาล คัสเนลล์ รับบท ซาร่า เพียซ
ซัมเมอร์ เอช. โฮเวลล์ รับบท อลิซ เพียซ
เอ มาติเนส รับบท พ่อของแฟรงค์
เบร๊ด คอร์รีฟ รับบท ชาร์ล ลี เรย์/ ชัคกี้
เจนนิเฟอร์ ทิลลี่
อเล็กซ์ วินเซนต์ รับบท แอนดี้ บาร์เคลย์
งานสร้างภาพยนตร์

ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…
แหล่งข้อมูลอื่น

Curse of Chucky ที่ออลมูวี
คำสาปแค้นฝังหุ่น ที่รอตเทนโทเมโทส์
คำสาปแค้นฝังหุ่น ที่อินเทอร์เน็ตมูวีเดตาเบส
ศูนย์กักกันการก่อการร้าย

| --- | --- |
มุมมองทางอากาศของเรือนจำ
th
ที่ตั้ง: เตโกลูกา จังหวัดซานบิเซนเต เอลซัลวาดอร์
พิกัดภูมิศาสตร์: 13°32′1″N 88°48′18″W﻿ / ﻿13.53361°N 88.80500°W﻿ / 13.53361; -88.80500
สถานะ: ปฏิบัติการอยู่ในขณะนี้
ระดับความปลอดภัย: ความปลอดภัยสูงสุด
ความจุ: 40,000 คน
นักโทษ: 14,532 คน (as of 11 มิถุนายน พ.ศ. 2567)
เปิดให้บริการ: 31 มกราคม 2023; 2 ปีก่อน (2023-01-31)
บริหารโดย: กระทรวงยุติธรรมและความมั่นคงสาธารณะ
ผู้กำกับการ: เบลาร์มิโน การ์ซิอา
ศูนย์กักกันการก่อการร้าย (สเปน: Centro de Confinamiento del Terrorismo) ซึ่งเรียกโดยย่อว่า เซกอต (CECOT) เป็นเรือนจำที่มีการรักษาความปลอดภัยสูงสุด ตั้งอยู่ในเมืองเตโกลูกา ประเทศเอลซัลวาดอร์ สร้างขึ้นในช่วงปลาย พ.ศ. 2565 ท่ามกลางการปราบปรามกลุ่มอาชญากรครั้งใหญ่ ในเอลซัลวาดอร์ และเปิดทำการโดยรัฐบาลเอลซัลวาดอร์ในเดือนมกราคม พ.ศ. 2566
เรือนจำเซกอตได้รับนักโทษ 2,000 คนแรกในเดือนกุมภาพันธ์ พ.ศ. 2566 และมีจำนวนประชากรนักโทษประมาณ 14,532 คน เรือนจำเซกอตสามารถรองรับผู้ต้องขังได้ 40,000 คน นับเป็นเรือนจำที่ใหญ่ที่สุดในลาตินอเมริกา และเป็นหนึ่งในเรือนจำที่มีความจุผู้ต้องขังมากที่สุดในโลก รวมถึงการปราบปรามกลุ่มอาชญากรโดยรวม ได้รับความสนใจจากสื่อนานาชาติ โดยได้รับคำชื่นชมจากรัฐบาลเอลซัลวาดอร์ รวมถึงคำวิพากษ์วิจารณ์ถึงการละเมิดสิทธิมนุษยชนที่ถูกกล่าวหา
ปิโตรเลียม

แหล่งน้ำมันสำรองทั่วโลกที่พิสูจน์แล้วใน ค.ศ. 2009
บ่อปิโตรเลียมแห่งหนึ่งในเท็กซัส
ปิโตรเลียม (ละติน: petroleum, petra (หิน) + oleum (น้ำมัน)  รวมหมายถึง "น้ำมันที่ได้จากหิน") หรือ น้ำมันดิบ เป็นของเหลวไวไฟที่เกิดขึ้นตามธรรมชาติ ประกอบด้วยสารผสมซับซ้อนระหว่างไฮโดรคาร์บอนที่มีน้ำหนักโมเลกุลต่างกัน กับสารประกอบอินทรีย์ที่เป็นของเหลวอื่น ๆ ซึ่งพบในชั้นธรณีวิทยาใต้ผิวโลก เป็นเชื้อเพลิงซากดึกดำบรรพ์ เกิดได้จากซากสิ่งมีชีวิต (มักเป็นแพลงก์ตอนสัตว์และสาหร่าย) จำนวนมากทับถมกันใต้หินตะกอนและได้รับความร้อนและความดันน้อยมากจนไม่สามารถมองเห็นได้เลย
การขุดเจาะน้ำมันเป็นวิธีการส่วนใหญ่ในการได้มาซึ่งปิโตรเลียม ซึ่งเป็นขั้นตอนหลังการศึกษาโครงสร้างธรณีวิทยา การวิเคราะห์แอ่งตะกอน และลักษณะหินกักเก็บปิโตรเลียม หลังขุดเจาะขึ้นมาแล้ว ปิโตรเลียมจะถูกกลั่นและแยกเป็นผลิตภัณฑ์บริโภคหลายชนิด ตั้งแต่แก๊สโซลีนและน้ำมันก๊าด ไปจนถึงยางมะตอยและตัวทำปฏิกิริยาเคมีซึ่งใช้ในการทำพลาสติกและเภสัชภัณฑ์ นอกจากนี้ ปิโตรเลียมยังใช้ในการผลิตวัสดุอีกหลายชนิด
ปิโตรเลียมมีธาตุองค์ประกอบหลัก 2 ชนิด คือ คาร์บอนและไฮโดรเจน และอาจมีธาตุอโลหะชนิดอื่นปนอยู่ด้วย เช่น กำมะถัน ออกซิเจน และไนโตรเจน ทั้งนี้ปิโตรเลียมเป็นได้ทั้ง 3 สถานะ คือ ของแข็ง ของเหลว และแก๊ส ขึ้นอยู่กับองค์ประกอบ รวมถึงความร้อนและความดันของสภาพแวดล้อมในการเกิดและการกักเก็บปิโตรเลียม แบ่งตามสถานะได้เป็นสองชนิดหลัก คือ น้ำมันดิบและแก๊สธรรมชาติ โดยแก๊สธรรมชาตินั้น ประกอบด้วยคาร์บอนตั้งแต่ 1-4 จูลภาพ
ศัพทมูลวิทยา

คำว่า petroleum พบในแหล่งอังกฤษโบราณสมัยคริสต์ศตวรรษที่ 10 (โดยสะกดว่า "petraoleum")  และพบใช้ในศาสตรนิพนธ์ De Natura Fossilium ตีพิมพ์ใน ค.ศ. 1546 โดยนักแร่วิทยาชาวเยอรมัน จอร์จ เบาเออร์ (Georg Bauer) หรือที่รู้จักกันว่า จอเจียส อกริโคลา (Georgius Agricola)  ในคริสต์ศตวรรษที่ 19 คำว่า petroleum พบใช้บ่อยโดยหมายถึงน้ำมันแร่ที่ผลิตโดยการกลั่นจากของแข็งอินทรีย์ที่ขุดขึ้นมา อย่างถ่านหินเทียน (cannel coal) หรือที่ภายหลังเรียกว่า หินน้ำมัน และน้ำมันกลั่นซึ่งผลิตขึ้น ในสหราชอาณาจักร การเก็บรักษา (และภายหลังรวมถึงการขนส่ง) น้ำมันเหล่านี้ถูกวางระเบียบโดยชุดของพระราชบัญญัติปิโตรเลียม นับตั้งแต่พระราชบัญญัติปิโตรเลียม ค.ศ. 1862 เป็นต้นมา
การชื้อขายน้ำดิบ นั้นได้เริ่มมีการซื้อขายกันวันแรกในตลาดอนุพันธ์ของประเทศไทยในวันที่ 2 กุมภาพันธ์ 2552 โดยในช่วงแรกนี้ การลงทุนในการชื้อขายน้ำดิบ นี้อาจมีผู้ลงทุนจำนวนน้อย เพราะผู้ลงทุนโดยทั่วไปยังไม่เข้าใจเกี่ยวกับกลไกการทำงานของการซื้อขายตราสารอนุพันธ์มากเท่าใดนัก แต่ในอนาคตอันใกล้ เครื่องมือทางการเงินชนิดใหม่นี้จะมีผู้ที่เข้ามาลงทุนในจำนวนที่มากขึ้นเรื่อย ๆ ด้วยความสะดวกในการลงทุน และจำนวนเงินเริ่มต้นในการลงทุนไม่สูงมากนัก
การชื้อขายน้ำดิบ จึงเป็นอีกทางเลือกที่น่าสนใจสำหรับผู้ลงทุนในตลาดทุน ในการทำกำไรและกระจายความเสี่ยงของกลุ่มหลักทรัพย์ลงทุน และผู้ลงทุนที่เดิมเคยลงทุนในการเก็งกำไรในราคาน้ำมันดิบระบบตลาดปกติ ซึ่งจะต้องใช้เงินจำนวนมากในการซื้อ หรือลงทุนเมื่อเปรียบเทียบกับการลงทุนในสัญญาประเภทนี้ โดยผู้ลงทุนสามารถซื้อขายน้ำมันดิบได้ง่าย สะดวก ผ่านระบบซื้อขายของตลาดอนุพันธ์ (TFEX ) โดยมีบริษัท สำนักหักบัญชี (ประเทศไทย) จำกัด (TCH) เป็นผู้ประกันการชำระราคาจากการซื้อขาย และมีสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นผู้กำกับดูแลการดำเนินงานของ ตลาดอนุพันธ์
แหล่ง > แหล่งน้ำมันดิบ

แหล่งน้ำมันดิบ จะเกิดขึ้นได้ต้องมีสามเงื่อนไข คือ หินกำเนิดซึ่งอุดมไปด้วยสารไฮโดรคาร์บอนฝังอยู่ลึกเพียงพอที่ความร้อนใต้พิภพจะเปลี่ยนให้เป็นน้ำมัน , หินกักเก็บมีรูพรุนและซึมผ่านได้เพื่อให้น้ำมันไปสะสม, และหินครอบหรือหินปิดกั้น หรือกลไกอื่นซึ่งกันมิให้มันไหลออกสู่พื้นผิว ภายในแหล่งน้ำมันเหล่านี้ ของไหลโดยแบบจะจัดเรียงเป็นสามชั้น โดยมีน้ำอยู่ข้างใต้ น้ำมันอยู่กลาง และแก๊สอยู่บน แม้ชั้นต่าง ๆ จะมีขนาดแตกต่างกันไปตามแหล่ง เพราะไฮโดรคาร์บอนส่วนใหญ่เบากว่าหินหรือน้ำ จึงมักไหลตัวขึ้นข้างบนผ่านชั้นหินที่อยู่ติดกันกระทั่งถึงพื้นผิวหรือถูกกักไว้ในหินรูพรุน (ซึ่งรู้จักกันว่า แหล่งกักเก็บ) โดยมีชั้นหินที่ผ่านไม่ได้อยู่ข้างบน อย่างไรก็ดี กระบวนการนี้ได้รับอิทธิพลจากการไหลของน้ำบาดาล ทำให้น้ำมันสามารถเคลื่อนตัวได้หลายร้อยกิโลเมตรตามแนวระดับ หรือแม้กระทั่งลงไประยะสั้น ๆ ก่อนจะถูกกักในแหล่งกักเก็บ เมื่อไฮโดรคาร์บอนเข้มข้นขึ้นในแหล่งกักนั้น ก็จะเกิดเป็นบ่อน้ำมัน ซึ่งของเหลวสามารถสกัดออกมาได้ด้วยการขุดเจาะและการปั๊ม
ปฏิกิริยาที่ผลิตน้ำมันและแก๊สธรรมชาติมักจำลองแบบว่าเป็นปฏิกิริยาการสลายลำดับแรก โดยไฮโดรคาร์บอนถูกสลายเป็นน้ำมันและแก๊สธรรมชาติโดยกลุ่มปฏิกิริยาคู่ขนาน แล้วน้ำมันจะถูกสลายเป็นแก๊สธรรมชาติโดยปฏิกิริยาอีกกลุ่มหนึ่ง ซึ่งกลุ่มหลังนี้ใช้กันปกติในโรงงานปิโตรเคมีและโรงกลั่นน้ำมัน